पूर्व प्रेमिका के पत्र की धज्जियां उड़ाना इनसे सीखें - BBC हिंदी
http://www.bbc.com/hindi/international-39029739
अमरीका के फ़्लोरिडा के स्टेटसन विश्वविद्यालय के एक छात्र निक लुट्ज़ को पूर्व प्रेमिका ने चिट्ठी लिखकर माफ़ी मांगी.
जवाब में निक लुट्ज़ ने लाल कलम से उस चार पन्ने के पत्र में गलतियां निकाली और पत्र को नंबर देकर वापस भेज दिया.निक लुट्ज़ ने पत्र को 100 में से 61 नंबर दिए और कोशिश के लिए 'डी' दिया.
पत्र के आखिरी पन्ने पर निक लुट्ज़ ने लिखा, "लंबा इंट्रो, छोटा निष्कर्ष, मज़बूत परिकल्पना लेकिन उसके समर्थन में कुछ नहीं. विवरण महत्वपूर्ण है."
निक के मुताबिक उनकी पूर्व प्रेमिका जब कहती हैं कि वो इस रिश्ते को जारी नहीं रख पाईं तो उन्हें उसका कारण पेश करना चाहिए.
निक के अनुसार जब वो कहते हैं कि उन्होंने उन्हें धोखा नहीं दिया तो उन्हें इसका सबूत देना चाहिए.निक ने एक जगह स्पेलिंग की ग़लती भी सुधारी.आखिरी पन्ने उनकी पूर्व प्रेमिका ने 'आई लव यू' लिखा जिस पर निक ने सवालिया निशान लगा दिया.(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)